b'\n_START_ARTICLE_\nTolma\xc4\x8denje\n_START_PARAGRAPH_\nTolma\xc4\x8denje je ustno prevajanje. V grobem se deli na simultano tolma\xc4\x8denje in na konsekutivno tolma\xc4\x8denje.\n_START_SECTION_\nPrevodoslovje\n_START_PARAGRAPH_\nPrevodoslovje zajema sistemati\xc4\x8dno preu\xc4\x8devanje teorije, opis in uporabo jezikovnega tolma\xc4\x8denja in prevajanja.\n_START_SECTION_\nTolma\xc4\x8denje\n_START_PARAGRAPH_\nTolma\xc4\x8denje je proces posredovanja govorjenega ali znakovnega jezika med govorci razli\xc4\x8dnih jezikov. Deli se na simultano, oziroma isto\xc4\x8dasno in na konferen\xc4\x8dno, oziroma konsekutivno tolma\xc4\x8denje. V profesionalnem svetu ozna\xc4\x8duje prenos sporazumevanja iz oblik enega jezika v enakovredno ali pribli\xc5\xbeno ina\xc4\x8dico oblike drugega jezika, medtem ko je prevod dejanski rezultat tolma\xc4\x8denja, to je sporo\xc4\x8dilo, ki je preneseno v govorno, znakovno, pisno ali drugo obliko jezika. To lo\xc4\x8devanje je pomembno, saj prepre\xc4\x8di nastanek nepotrebne zmede. Tolma\xc4\x8d je oseba, ki pretvori misel ali izraz izhodi\xc5\xa1\xc4\x8dnega jezika v izraz primerljivega pomena ciljnega jezika, bodisi simultano, oziroma isto\xc4\x8dasno bodisi konsekutivno, to je po kon\xc4\x8danemu govoru stranke. Vloga tolma\xc4\x8da je prenesti vsak semanti\xc4\x8dni element (ton in register), vsak namen in vsak vtis sporo\xc4\x8dila, ki ga govorec izhodi\xc5\xa1\xc4\x8dnega jezika nameni poslu\xc5\xa1alcu ciljnega jezika.\n_START_SECTION_\nSimultano tolma\xc4\x8denje\n_START_PARAGRAPH_\nMed simultanim prevajanjem tolma\xc4\x8d prenese sporo\xc4\x8dilo v ciljni jezik tako hitro, kolikor hitro ga utegne oblikovati iz izhodi\xc5\xa1\xc4\x8dnega jezika, medtem ko izhodi\xc5\xa1\xc4\x8dni govorec \xc5\xa1e naprej govori. Tolma\xc4\x8d simultanega verbalnega prevajanja sedi v zvo\xc4\x8dno izolirani kabini in govori v mikrofon, medtem pa jasno vidi in prek slu\xc5\xa1alk tudi sli\xc5\xa1i govorca izhodi\xc5\xa1\xc4\x8dnega jezika. Simultan prevod je prenos v ciljni jezik poslu\xc5\xa1alcev prek njihovih slu\xc5\xa1alk. Simultano prevajanje pa je tudi pogosta metoda, uporabljena pri tolma\xc4\x8dih znakovnega jezika. Kljub temu da govorec uporablja specifi\xc4\x8dni jezik (sporo\xc4\x8dilo lahko tvori bodisi sli\xc5\xa1e\xc4\x8da bodisi gluha oseba), ga mora tolma\xc4\x8d v neposredni \xc4\x8dasovni bli\xc5\xbeini posredovati prejemniku ciljnega jezika. Uvod v simultano tolma\xc4\x8denje in prvo zaposlitev te vrste predstavlja N\xc3\xbcrnber\xc5\xa1ki proces, ki je bil izveden v \xc5\xa1tirih uradnih delovnih jezikih.'